

***Zgjatje e afatit të aplikimit deri me 16.03.2018 të Thirrjes publike për shprehje të interesit për të qenë pjesë e komisioneve vlerësuese***

MPMS gjatë vitit 2018 planifikon që përmes thirrjeve publike të ofrojë mbështetje financiare për implementimin e projekteve të organizatave Jo-Qeveritare në fushat me prioritetet që ndërlidhen me: shërbimet sociale, shërbimet e punësimit, aftësimit profesional, pensioneve, kategorive të dala nga lufta etj.

Rregullorja MF- Nr- 04/2017 mbi kriteret, standardet dhe procedurat e financimit publik të OJQ-ve, në Nenin 8, paragrafi 3.2 parasheh që pjesë e çdo komisioni vlerësueses për vlerësimin e projekt propozimeve të OJQ-ve të pranuara sipas thirrjeve publike duhet të jenë dy përfaqësues nga grupi i ekspertëve të jashtëm, duke përfshirë përfaqësues të OJQ-ve.

Për këtë qëllim MPMS fton të gjithë kandidatët e interesuar që të aplikojnë për të qenë pjesë e regjistrit të ekspertëve të jashtëm, të cilët sipas nevojës së institucionit do të caktohen në cilësinë e anëtarëve në komisione vlerësuese për të vlerësuar projekt propozimet e dorëzuara nga OJQ-të për financim përmes fondeve publike.

***Të drejtë aplikimi kanë:***

* Të punësuarit në organizatat jo-qeveritare aktive në Republikën e Kosovës;
* Ekspertë të pavarur, cilët kanë të paktën 5 vite përvojë pune që ndërlidhet me administratën publike, hartimin dhe menaxhimin e projekteve në fushën e shërbimeve sociale, punësimit, aftësimit profesional, pensioneve apo fusha të ngjashme.

***Kandidatët duhet të plotësojnë këto kushte:***

* Duhet të kenë të kryer së paku nivelin e studimeve Bachelor;
* Të kenë të paktën 5 vite përvojë pune;
* Të kenë përvojë në projektet e OJQ-ve;
* Të mos jenë të emëruar politikë, shërbyes civil apo pozita të ngjashme në administratën shtetërore.

**Kandidatët duhet të dorëzojnë këto dokumente:**

* Një letër motivimi;
* Një CV të përditësuar;
* Dëshmi për shkollimin dhe përvojën e punës;
* Të punësuarit në OJQ duhet të dorëzojnë një letër nominimi nga Udhëheqësi i OJQ-së në të cilën aplikuesi është i punësuar.

Aplikimi mund të bëhet përmes e-mail: adelina.hasani@rks-gov.net deri me datën 16.03.2018. Aplikimin mund ta bëni po ashtu, duke dorëzuar një kopje fizike të dokumentacionit të kërkuar në Ministrinë e Punës dhe Mirëqenies Sociale Ndërtesa e Re e MPMS-së pranë Hotel Grandit,Sheshi Zahir Pajaziti, N.N, 10000, Prishtinë-Zyra e Personelit në MPMS.

MPMS do të vlerësoj të gjitha aplikacionet e pranuara dhe kandidatët të cilët i plotësojnë kriteret e përcaktuara përmes kësaj thirrje publike do të bëhen pjesë e regjistrit të ekspertëve të jashtëm të cilët do të ftohen sipas nevojës për të qenë pjesë e komisioneve vlerësuese sipas thirrjeve publike që do të bëjë secili departament në kuadër të MPMS-së gjatë vitit 2018.